മൊബൈല് ഫോണിലെ ലോക്ക് പാറ്റേണ് മറന്നതില് തര്ക്കം 16കാരന് ജ്യേഷ്ഠനെ കൊന്ന് വെട്ടിനുറുക്കി വീട്ടിനുള്ളില് കുഴിച്ചിട്ടു ആഗ്ര: സഹോദരങ്ങള് തമ്മില് മൊബൈല് ഫോണിനെച്ചൊല്ലിയുള്ള തര്ക്കo കൊലപാതകത്തില് കലാശിച്ചു .16 കാരന് ജ്യേഷ്ഠനെ കൊന്ന് മൃതദേഹം വെട്ടിനുറുക്കി വീട്ടിനുള്ളില് കുഴിച്ചിട്ടു. യുപിയിലെ ഫത്തേപുര് ധോല സ്വദേശിയായ 20 കാരനാണ് കൊല്ലപ്പെട്ടത്. സംഭവത്തില് ഇയാളുടെ ഇളയ സഹോദരനായ 16 കാരനെ കസ്റ്റഡിയിലെടുത്തതായി പോലീസ് വെളിപ്പെടുത്തി . ജൂലായ് 19ന് നടന്ന ക്രൂരമായ കൊലപാതകം പുറത്തായത് കഴിഞ്ഞദിവസമാണ് . ഇവരുടെ വീട്ടില്നിന്ന് ദുര്ഗന്ധം വമിച്ചതിനെ തുടര്ന്ന് അയല് വാസികള് പോലീസിനെ വിവരമറിയിക്കുകയായിരുന്നു. തുടര്ന്ന് പോലീസെത്തി പരിശോധന നടത്തിയതോടെയാണ് കൊലപാതകത്തിന്റെ ചുരുളഴിഞ്ഞത് . മൊബൈല് ഫോണിനെച്ചൊല്ലിയുള്ള തര്ക്കമാണ് ക്രൂരമായ കൊലപാതകത്തിലേക്ക് നയിച്ചതെന്ന് പോലീസ് പറഞ്ഞു. മാതാപിതാക്കളുടെ മരണത്തോടെ കഴിഞ്ഞ രണ്ട് വര്ഷമായി ഇരുവരും മാത്രമാണ് വീട്ടിലുള്ളത്. കൊല്ലപ്പെട്ട 20കാരന് അനുജന്റെ മൊബൈല് ഫോണ് വാങ്ങി ലോക്ക് ചെയ്തിരുന്നു. പിന്നീട് ഈ ലോക്കിങ് പാറ്റേണ് മറന്നുപോയതിനെച്ചൊല്ലിയുള്ള തര്ക്കമാണ് കൊലപാതകത്തിലേക്ക് നയിച്ചത് . ലോക്ക് മറന്നതിനെച്ചൊല്ലി 16കാരന് സഹോദരനെ വഴക്കുപറഞ്ഞു. ഇതോടെ ജ്യേഷ്ഠന് അനുജനെ മര്ദ്ധിച്ചു . പിന്നീട് രാത്രി ഉറങ്ങുന്നതിനിടെ 16കാരന് മണ്വെട്ടി കൊണ്ട് സഹോദരനെ ആക്രമിക്കുകയായിരുന്നു. മാരകമായി പരിക്കേറ്റ 20കാരന് ഉടന് മരിച്ചു . ഇതോടെ മൃതദേഹം വെട്ടിനുറുക്കി കഷണങ്ങളാക്കുകയും വീട്ടിനുള്ളില് പലയിടങ്ങളിലായി കുഴിച്ചിടുകയും ചെയ്തു. സംഭവം ദിവസങ്ങളോളം മൂടിവെച്ചെങ്കിലും അടുത്തിടെ ഇവരുടെ വീട്ടില്നിന്ന് ദുര്ഗന്ധം വമിക്കുന്നത് അയല്ക്കാരുടെ ശ്രദ്ധയില്പ്പെട്ടിരുന്നു. ഇതിനിടെ ജ്യേഷ്ഠന് എവിടെയാണെന്ന് തിരക്കിയപ്പോള് 16കാരന് പരസ്പരവിരുദ്ധമായി പ്രതികരിച്ചു . ഇതോടെ സംശയം തോന്നിയ നാട്ടുകാര് വിവരം പോലീസില് അറിയിക്കുകയായിരുന്നു. പോലീസ് ചോദ്യംചെയ്തതോടെയാണ് 16കാരന് കുറ്റംസമ്മതിച്ചത് . കുഴിച്ചിട്ട മൃതദേഹാവശിഷ്ടങ്ങള് വീടിന്റെ പലഭാഗങ്ങളില്നിന്ന് കണ്ടെടുത്തായും ഇവ പോസ്റ്റ്മോര്ട്ടത്തിന് അയച്ചതായും പോലീസ് അറിയിച്ചു. വിശദമായ ചോദ്യംചെയ്യലിന് ശേഷം പ്രതിയെ ജുവനൈല് ഹോമിലേക്ക് മാറ്റുമെന്നും ഉദ്യോഗസ്ഥര് കൂട്ടിച്ചേര്ത്തു .The post മൊബൈല് ഫോണിലെ ലോക്ക് പാറ്റേണ് മറന്നതില് തര്ക്കം 16കാരന് ജ്യേഷ്ഠനെ കൊന്ന് വെട്ടിനുറുക്കി വീട്ടിനുള്ളില് കുഴിച്ചിട്ടു first appeared on MalayalamExpressOnline.